དུང་སྐྱོང་སྟག་ལྷ་ནི།མོན་ཤིང་ཁྲི་རྒྱལ་པོའི་དམག་དཔོན་དང་ཨ་དྲག་དྲུག་ཅུའི་ཡ་གྱལ་ཏེ།རྟ་ཕོའི་མིང་ལ་རྟ་འདོ་བ་དུང་བྱ་སྣ་ཁྲ་ཟེར་ཞིང་བཤད་པ་ལྟར་ན་སྔོན་སྟེང་ཕྱོགས་ལྷ་ཡུལ་སུམ་ཅུ་རྩ་གསུམ་གྱི་ཕོ་བྲང་ནས་ལྷ་བུ་སྣང་གསལ་དྲི་མེད་ཟེར་བ་ཚངས་པའི་སྲས་བཅོ་ལྔའི་གྲལ་ལ་ཡོད་པ་ཞིག་ཡིན་པས།འཇིག་རྟེན་མི་ཡུལ་དུ་གླིང་སྐྱེས་བུའི་སྐུ་འཁོར་དཔའ་རྟུལ་སུམ་ཅུ་སོ་བདུན་གྱི་གྲལ་ལ་ཡོད་དགོས་རུང་།སྨོན་ལམ་ལོག་པའི་རྐྱེན་གྱིས་མོན་ཡུལ་དུང་མཁར་དཀར་མོ་རྒྱང་གྲགས་སུ་ཕ་ཟླ་བ་མཆོག་རབ་དང་ཡུམ་ཉི་མ་མཛེས་ལྡན་གཉིས་ཀྱི་སྲས་སུ་འཁྲུངས།མོན་གླིང་གཡུལ་འགྱེད་དུ་ཤན་པ་རྨེ་རུ་དང་དཔའ་ལ་མི་སྤྱང་གཉིས་ཀྱིས་ཁོ་གསོན་བཟུང་བྱས་ཤིང་།ཕྱིས་སུ་ཁོས་གླིང་ལ་མགོ་བཏགས་ནས་སྟག་གཟིག་ནོར་རྫོང་ཕབ་སྐབས་བྱས་རྗེས་རླབས་པོ་ཆེ་བཞག་སྐད་དོ།།